ROMÂNIA
JUDEŢUL TIMIŞ
MUNICIPIUL TIMIŞOARA
PRIMAR
NR. CT 2018-002163/09.05.2018


RAPORT DE SPECIALITATE

privind aprobarea operaţiunii de primă înscriere în cartea funciară a imobilului situat în Timişoara, str. General Magheru nr.23  cu suprafața de 523 mp   

          Având în vedere Expunerea de motive nr. CT 2018-002163/09.05.2018 a  Primarului Municipiului Timişoara şi proiectul de hotărâre privind aprobarea operaţiunii de primă înscriere în cartea funciară a imobilului  str. General Magheru nr.23  cu suprafața de 523 mp.   
	Facem următoarele precizări:	
         Având în vedere adresa CT 2018-002163/09.05.2018  prin care S.C. BLACK LIGHT SRL  ne înaintează documentaţia pentru emiterea Hotărârii Consiliului Local privind operaţiunea de primă înscriere în cartea funciară a imobilului -casă  şi curte  cu suprafața de 523 mp, str. General Magheru nr.23.
        Având în vedere documentaţia topo-cadastrală privind operațiunea de primă înscriere în cartea funciară a imobilului, Anexa 1.35, înregistrată la OCPI Timiş cu nr. 99119/09.05.2018  întocmită de către S.C. BLACK LIGHT S.R.L., 
         Conform adresei Direcţiei Clădiri Terenuri-Biroul Clădiri Terenuri, nr. CT 2018-002163/09.05.2018 imobilul nu a fost revendicat conform L.10/2001.
         Din adresa Compartimentului Administrare Fond Funciar nr. CT 2018-002163/09.05.2018 rezultă că imobilul respectiv  nu a fost revendicat de foştii proprietari.
         Conform adresei Serviciului Juridic cu nr. CT 2018-002163/09.05.2018, nu figurează litigii pe rolul instanţelor de judecată în curs de soluţionare.
           Supunem Comisiilor din cadrul Consiliului Local al Municipiului Timişoara analizarea documentaţiei pentru  operaţiunea de primă înscriere în cartea funciară a imobilului situat în Timişoara, str. General Magheru nr.23.     
           Identificarea limitei de proprietate s-a realizat de către  firma S.C. BLACK LIGHT S.R.L. pe baza măsurătorilor topografice. 
           Scopul prezentei documentaţii este operaţiunea de primă înscriere în cartea funciară, conform documentaţiei înscrisă la OCPI Timiş cu nr.99119/09.05.2018 a imobilului situat în Timişoara, str. General Magheru nr.23  cu suprafața de 523 mp, în vederea punerii la dispozitia Ministerului Transporturilor, in regim de comodat, pentru a servi drept sediu pentru Regia Autonoma “ ADMINISTRATIA CANALULUI NAVIGABIL BEGA” TIMIS, spatiul de 105,41 mp., situat in str.General Magheru nr.23, Municipiul Timisoara, judetul Timis.
Avand in vedere faptul ca Ministerul Transporturilor sustine reluarea navigatiei pe canalul Bega,  este imperios necesara infiintarea Regiei Autonome “ Administratia Canalului Navigabil Bega”, in scopul asigurarii conditiilor de navigatie pe sectorul romanesc al canalului navigabil Bega si pentru ducerea la indeplinire a obligatiilor ce revin Statului Roman din conventiile si acordurile internationale la care Romania este parte si care i-au fost incredintate prin delegare de competenta de catre Ministerul Transporturilor, in conformitate cu legislatia in vigoare.
In acest sens, Primaria Municipiului Timisoara pune la dispozitia Ministerului Transporturilor in regim de comodat, pentru a servi drept sediu pentru Regia Autonoma “ ADMINISTRATIA CANALULUI NAVIGABIL BEGA” TIMIS, spatiul de 105,41, situat in str.General Magheru nr.23, Municipiul Timisoara, judetul Timis, pe o perioada de 10 ani.
Precizam ca acest imobil este  detinut de Primaria Timisoara din anul 1922 si este inscris in fisa mijlocului fix la numarul de inventar 1541 si 1542 , construcţia avand  o suprafata de 105,41 mp. In acest spatiu administrat de Primaria Timisoara a functionat Biblioteca Judeteana Timis, el se afla in vecinatatea Canalului Bega.

PROPUNEM:
1. Aprobarea operaţiunii de  primă înscriere în cartea funciară  conform documentaţiei înscrisă la OCPI Timiş cu nr.99119/09.05.2018 a imobilului situat în Timişoara, str. General Magheru nr.23  cu suprafața de 523 mp,  întocmită de către S.C. BLACK LIGHT S.R.L., Anexa 1.35, parte integrantă din proiect. 
2. Înscrierea în domeniu privat al Municipiului Timişoara a imobilului situat în Timişoara, str. General Magheru nr.23  cu suprafața de 523 mp.  

